ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী দীপাবলি উপলক্ষে ২৩ অক্টোবর অযোধ্যা সফর করবেন
প্রধানমন্ত্রী শ্রীরাম জন্মভূমি তীর্থ ক্ষেত্র পরিদর্শন করবেন
প্রধানমন্ত্রী ভগবান শ্রীরামলালা বিরাজমানকে দর্শন ও আরাধনা করবেন
প্রধানমন্ত্রী ভগবান শ্রীরামের প্রতীকী রাজ্যাভিষেক করবেন
প্রধানমন্ত্রী দীপোৎসব উদযাপনের সূচনা করবেন
প্রধানমন্ত্রী সরয়ূ নদীর নতুন ঘাটের আরতী এবং ত্রিমাতৃক হলোগ্রাফিক প্রোজেকশন ম্যাপিং শো দেখবেন
নয়াদিল্লি, ২১ অক্টোবর, ২০২২
দীপাবলি উপলক্ষে প্রধানমন্ত্রী শ্রী নরেন্দ্র মোদী ২৩ অক্টোবর উত্তর প্রদেশের অযোধ্যা সফর করবেন। ঐদিন বিকেল ৫টায় শ্রীরাম জন্মভূমি তীর্থ ক্ষেত্র পরিদর্শনের পর তিনি ভগবান শ্রীরামলালা বিরাজমান’কে দর্শন ও আরাধনা করবেন। এরপর, ৫টা ৪৫ মিনিটে তিনি ভগবান শ্রীরামের প্রতীকী রাজ্যাভিষেক করবেন। শ্রী মোদী দীপোৎসব উদযাপনের সূচনার পাশাপাশি, সন্ধ্যা ৬টা ৩০ মিনিটে সরয়ূ নদীর নতুন ঘাটের আরতী প্রত্যক্ষ করবেন।
এই নিয়ে পরপর ছ’বার দীপোৎসব অনুষ্ঠিত হতে চলেছে। এবারই প্রথম প্রধানমন্ত্রী সশরীরে অনুষ্ঠানে উপস্থিত থাকবেন। এই উপলক্ষে ১৫ লক্ষেরও বেশি প্রদীপ প্রজ্জ্বলিত হবে। দীপোৎসব উপলক্ষে ৫টি অ্যানিমেটেড ট্যাবলো এবং বিভিন্ন রাজ্যের নৃত্য সম্বলিত ১১টি রামলীলা ট্যাবলো প্রদর্শিত হবে। প্রধানমন্ত্রী সরয়ূ নদীর তীরে রামকি পৈড়ি’তে সঙ্গীতের মাধ্যমে প্রদর্শিত লেজার শো এবং ত্রিমাতৃক হলোগ্রাফিক প্রোজেকশন ম্যাপিং শো-ও প্রত্যক্ষ করবেন।
PG/CB/SB
(
যোগাযোগওতথ্যপ্রযুক্তিমন্ত্রক
আপতকালে নাগরিকদের সাহায্য করতে ডাক বিভাগের পশ্চিমবঙ্গ সারকেলের বিশেষ উদ্যোগ
কোলকাতা, ২৩ এপ্রিল, ২০২০
গোটা বিশ্বজুড়ে চলা এই অভূতপূর্ব সঙ্কটকালে সাধারণ মানুষের দোরগোড়ায় সুবিধা পৌঁছে দেবার লক্ষে ভারতীয় ডাক বিভাগ বেশ কিছু ইতিবাচক ব্যবস্থা গ্রহণ করেছে। জরুরী ওষুধ পৌঁছে দেওয়া হোক, কিংবা পি পি ই অথবা কোভিড-১৯ এর টেস্টিং কিট অথবা অন্যান্য চিকিৎসা সামগ্রী হোক সব কিছুই অত্যন্ত দ্রুততার সাথে পৌঁছে দিচ্ছে ডাক বিভাগ। শুধু তাই নয় পেনশন প্রাপকদের পেনশন, বয়স্ক ও দিব্যাঙ্গদের সামাজিক সুরক্ষা ভাতা সবই পৌঁছে যাচ্ছে তাদের হাতে।
গত এক পক্ষ কালে ভারতীয় ডাক বিভাগ কোলকাতা, উত্তর ও দক্ষিন ২৪ পরগনা, নদীয়া, মুর্শিদাবাদ, এবং বীরভূম জলার বিভিন্ন প্রান্তে ওষুধপত্র, টেস্টিং কিট, বিভিন্ন হাসপাতালে চিকিৎসা সামগ্রী বিশেষ ব্যবস্থার মাধ্যমে পৌঁছে দিয়েছে।
নিউ টাউন, বিধান নগর ও সল্টলেক এলাকায় পূর্ব কোলকাতা ডিভিশন গত ২০ এপ্রিল থেকে বেশ কিছু অনন্য উদ্যোগ গ্রহণ করেছে। তারা নিউ টাউন কোলকাতা উন্নয়ন কর্তৃপক্ষের  সাথে মিলিত উদ্যোগে বয়স্ক নাগরিক ও শারীরিক ভাবে অসুস্থ ব্যক্তিদের কাছে গিয়ে প্রয়োজনীয় ওষুধপত্র বিনামূল্যে পৌঁছে দিয়ে আসছে। এন কে ডি কর্তৃপক্ষ জানিয়েছেন এর ফলে বিরাট সংখ্যক নাগরিক উপকৃত হচ্ছেন।
ভারতীয় ডাক বিভাগ থেকে এলাকার বয়স্ক ও শারীরিক ভাবে অসুস্থ বাসিন্দাদের একটি হোয়াটস অ্যাপ নম্বর দেওয়া হয়েছে এই নম্বরে তারা তাদের প্রয়োজনীয় ওষুধের কথা জানালে সেই ওষুধ তাদের বাড়ীতে পৌঁছে দেওয়া হবে।
ভারতীয় ডাক বিভাগ উল্লেখিত জেলাগুলিতে গত ১৫ দিনে এক হাজারেরও বেশি পেনশন প্রাপকের কাছে ৯০ লক্ষেরও বেশি টাকা পৌঁছে দিয়েছে। আর আই সি টি ও ইন্ডিয়া পোস্ট পেমেন্টস ব্যাঙ্কের মাইক্রো এ টি এম যন্ত্রের সাহায্যে ডাক বিভাগের কর্মীরা গ্রাহকদের কাছে প্রাপ্য সুবিধা পৌঁছে দিচ্ছে। আধার নম্বর কাজে লাগিয়ে অন্যান্য ব্যাঙ্কের গ্রাহকদের কাছেও প্রাপ্য পৌঁছে দিচ্ছে। এই ভাবে ১০ হাজারেরও বেশি সুবিধাভোগীর কাছে ডাক বিভাগ পৌঁছেছে।
প্রধানমন্ত্রী উজ্জ্বলা যোজনায় অর্থ প্রাপকদের কাছেও তারা অর্থ পৌঁছে দিচ্ছে। এখন নগদ লেনদেন এড়িয়ে ডাক বিভাগের কর্মচারীরা সরাসরি তাদের অ্যাকাউন্টে তাদের প্রাপ্য পৌঁছে দিচ্ছেন।
ভারতীয় ডাক বিভাগের পরামর্শ হোল এই সঙ্কটকালে বাড়ীর বাইরে কেউ বেরোবেন না। ভারতীয় ডাক বিভাগই প্রয়োজনীয় আর্থিক সুবিধা আপনার বাড়ীতে পৌঁছে দেবে।
(CG/SDG
উত্তর-পূর্বাঞ্চলেরউন্নয়নসংক্রান্তমন্ত্রক
ডঃ জিতেন্দ্র সিং উত্তর-পূর্বাঞ্চল মন্ত্রকের প্রতিমন্ত্রী হিসেবে দায়িত্ব গ্রহণ করলেন
নয়াদিল্লি, ৩১ মে, ২০১৯
ডঃ জিতেন্দ্র সিং উত্তর-পূর্বাঞ্চল মন্ত্রকের স্বাধীন দায়িত্বপ্রাপ্ত প্রতিমন্ত্রী হিসেবে তাঁর কার্যভার গ্রহণ করলেন। সেইসময় মন্ত্রকের সচিব ডঃ ইন্দরজিৎ সিং উত্তরপূর্ব পরিষদের সচিব শ্রী রাম মুইভা এবং মন্ত্রকের বরিষ্ঠ আধিকারিকরা উপস্হিত ছিলেন।
SSS/CB/NS
(Visitor Counter : 55
প্রধানমন্ত্রীরদপ্তর
রিপাবলিক টিভি আয়োজিত সভায় প্রধানমন্ত্রীর ভাষণ
নয়াদিল্লি, ১৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদী মঙ্গলবার মুম্বাইয়ে রিপাবলিক টিভি আয়োজিত সভায় ভাষণ দেন।
মুম্বাইয়ে গতকাল এক হাসপাতালে অগ্নিকাণ্ডের ঘটনায় জীবনহানিতে তিনি দুঃখ প্রকাশ করেন।
এক প্রগতিশীল ও সমৃদ্ধ রাষ্ট্র গঠনের স্বার্থে তিনি ইতিবাচক সংবাদের গুরুত্বের ওপর জোর দেন। তিনি বলেন, ভারত’কে বিজ্ঞান, উদ্ভাবন, ক্রীড়ার মতো বিভিন্ন ক্ষেত্রে নতুন উচ্চতায় নিয়ে যাওয়া প্রয়োজন। এ প্রসঙ্গে তিনি গণমাধ্যমের কথাও বিশেষভাবে উল্লেখ করেন।
শ্রী মোদী বলেন, ‘দ্রুত বিকাশশীল ভারত’ – এই শব্দবন্ধটি ১৩০ কোটি ভারতবাসীর প্রাণস্পন্দনকেই প্রতিফলিত করে।
তিনি আরও বলেন, কয়েক বছর আগেও ৫ ট্রিলিয়ন মার্কিন ডলার অর্থনীতি হয়ে ওঠার লক্ষ্যে ভারতের প্রগতিকে কল্পনার মতো মনে হ’ত। একইভাবে, সহজে ব্যবসা-বাণিজ্যের অনুকূল পরিবেশ গড়ে তোলার সূচকে ভারতের উত্থানের বিষয়টিও কল্পনাতীত ছিল। তিনি দৃষ্টান্ত-স্বরূপ বলেন, অপরাধমূলক কাজকর্মের সঙ্গে জড়িতদের কিভাবে আজ বিচারের আঙিনায় নিয়ে আসা হচ্ছে। স্বচ্ছতা থেকে কর ক্ষেত্রে সংস্কারের মতো কয়েকটি বিষয়ের কথা উল্লেখ করে প্রধানমন্ত্রী বলেন, কিভাবে এই উদ্যোগগুলি বিগত চার বছরে পরিবর্তন নিয়ে এসেছে। কেন্দ্রীয় সরকার এখন নীতি-চালিত প্রশাসন এবং প্রত্যাশিত স্বচ্ছ নীতির মাধ্যমে এগিয়ে চলেছে। পরিকাঠামো উন্নয়ন ক্ষেত্রে দ্রুত অগ্রগতির কথা উল্লেখ করে প্রধানমন্ত্রী বলেন, মাসিক ‘প্রগতি’ বৈঠকের মাধ্যমে তিনি স্বয়ং বিভিন্ন প্রকল্পের অগ্রগতি পর্যালোচনা করেন। এ ধরণের পর্যালোচনা বৈঠকের ফলস্বরূপ ১২ কোটি লক্ষ মূল্যের বিভিন্ন প্রকল্পের রূপায়ণে গতি সঞ্চারিত হয়েছে।
প্রধানমন্ত্রী জোর দিয়ে বলেন যে, সঠিক পদক্ষেপ গ্রহণের মধ্য দিয়ে আইন-শৃঙ্খলার বিষয়টি দেখভাল করা প্রয়োজন। এ প্রসঙ্গে তিনি ঋণ শোধে অক্ষমতা এবং দেউলিয়াবিধির কথা বিশেশভাবে উল্লেখ করেন।
ভারতে বৈদেশিক নীতি এখন জাতীয় স্বার্থ বজায় রেখে পরিচালিত হচ্ছে মন্তব্য করে প্রধানমন্ত্রী বলেন, ভারতের প্রভাব এখন আন্তর্জাতিক মঞ্চেও প্রতিফলিত হচ্ছে।
শ্রী মোদী ইঙ্গিত দেন যে, খুব শীঘ্রই বিলাসবহুল সামগ্রীর ওপর ২৮ শতাংশ হারে জিএসটি লাগু হবে। সাধারণ মানুষের ব্যবহার্য নিত্য-সামগ্রীর ক্ষেত্রে জিএসটি-র হার ১৮ শতাংশ বা তার কম করার লক্ষ্যে সর্বাত্মক প্রয়াস নেওয়া হচ্ছে।
CG/BD/SB
(Visitor Counter : 98
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০৮ কোটির বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১১ কোটি ৮১ লক্ষের বেশি টিকার ডোজ রয়েছে
নতুন দিল্লি, ২৮ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০৮ কোটি ৩৫ হাজার ৮৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১১ কোটি ৮১ লক্ষ ১৮ হাজার ৪২১টি টিকার ডোজ হাতে রয়েছে।
CG/BD/AS/
(Visitor Counter : 104
স্বাস্থ্যওপরিবারকল্যাণমন্ত্রক
ভারতে একদিনেই সর্বাধিক ৩৬.৭ লক্ষের বেশি টিকাকরণ সারা দেশে ৬.৮৭ কোটির বেশি টিকা দেওয়া হয়েছে মহারাষ্ট্র, ছত্তিশগড়, কর্ণাটক পাঞ্জাব, তামিলনাড়ু, কেরল, দিল্লি ও উত্তরপ্রদেশে দৈনিক আক্রান্তের সংখ্যায় বৃদ্ধি
নয়াদিল্লি, ২ এপ্রিল, ২০২১
ভারত কোভিড-১৯ টিকাকরণের ক্ষেত্রে আরও একটি মাইলফলক অর্জন করেছে। দেশে গত ২৪ ঘন্টায় ৩৬ লক্ষ ৭০ হাজারের বেশি টিকা দেওয়া হয়েছে। টিকাকরণ অভিযানের ৭৬তম দিনে  ৩৬ লক্ষ ৭১ হাজার ২৪২টি টিকার ডোজ দেওয়া হয়েছে। এর মধ্যে ৩৩ লক্ষ ৬৫ হাজার ৫৯৭ জন সুফলভোগী প্রথম ডোজ এবং ৩,৫,৬৪৫ জন সুফলভোগী দ্বিতীয় ডোজ পেয়েছেন।
আজ সকাল ৭টা পর্যন্ত প্রাথমিক তথ্য অনুযায়ী সারা দেশে ৬ কোটি ৮৭ লক্ষ ৮৯ হাজার ১৩৮টি টিকার ডোজ দেওয়া হয়েছে। এর মধ্যে ৮৩ লক্ষ ৬ হাজার ২৬৯ জন স্বাস্থ্যকর্মী প্রথম ডোজ, ৫২ লক্ষ ৮৪ হাজার ৫৬৪ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকে ৯৩ লক্ষ ৫৩ হাজার ২১ জন কর্মী প্রথম ডোজ এবং ৪০ লক্ষ ৯৭ হাজার ৬৩৪ জন কর্মী দ্বিতীয় ডোজ পেয়েছেন। একইভাবে ৪৫ বছরের বেশি বয়সী নির্দিষ্ট কিছু উপসর্গবিশিষ্ট ৯৭ লক্ষ ৮৩ হাজার ৬১৫ জন সুফলভোগী প্রথম ডোজ এবং ৩৯,৪০১ জন সুফলভোগী দ্বিতীয় ডোজ পেয়েছেন। এছাড়াও ৬০ বছরের বেশি বয়সী ৩ কোটি ১৭ লক্ষ ৫ হাজার ৮৯৩ জন সুফলভোগী প্রথম এবং ২ লক্ষ ১৮ হাজার ৭৪১ জন দ্বিতীয় ডোজ পেয়েছেন। সারা দেশে এখনও পর্যন্ত আটটি রাজ্যেই ৫৯.৫৮ শতাংশ টিকাকরণ হয়েছে। শুধুমাত্র মহারাষ্ট্রেই টিকাকরণের হার ৯.৪৮ শতাংশ।
মহারাষ্ট্র, ছত্তিশগড়, কর্ণাটক, পাঞ্জাব, তামিলনাড়ু, কেরল, দিল্লি ও উত্তরপ্রদেশ – এই আটটি রাজ্যে দৈনিক করোনায় আক্রান্তের সংখ্যায় ক্রমাগত বৃদ্ধি লক্ষ্য করা যাচ্ছে। এই রাজ্যগুলিতে আক্রান্তের হার ৮১.২৫ শতাংশ। দেশে গত ২৪ ঘন্টায় নতুন করে ৮১,৪৬৬ জন আক্রান্ত হয়েছেন। এর মধ্যে কেবল মহারাষ্ট্রেই আক্রান্ত হয়েছেন সর্বাধিক ৪৩,১৮৩ জন। ছত্তিশগড়ে আক্রান্তের সংখ্যা ৪,৬১৭ এবং কর্ণাটকে আক্রান্ত ৪,২৩৪ জন।
উপরোক্ত ১০টি রাজ্য বাদেও রাজস্থান ও হরিয়ানাতেও দৈনিক আক্রান্তের সংখ্যায় বৃদ্ধি অব্যাহত রয়েছে। দেশে সুস্পষ্টভাবে মোট করোনায় আক্রান্তের সংখ্যা দাঁড়িয়েছে ৬ লক্ষ ১৪ হাজার ৬৯৬ জন, যা মোট আক্রান্তের ৫ শতাংশ। অবশ্য, গত ২৪ ঘন্টায় সুস্পষ্টভাবে করোনায় আক্রান্তের সংখ্যা ৩০,৬৪১টি কমেছে।
মহারাষ্ট্র, কর্ণাটক, ছত্তিশগড়, কেরল এবং পাঞ্জাবে আক্রান্তের হার ৭৭.৯১ শতাংশ। কেবল মহারাষ্ট্রেই আক্রান্তের হার প্রায় ৬০ শতাংশ।
দেশে আজ করোনায় সুস্থতার সংখ্যা দাঁড়িয়েছে ১ কোটি ১৫ লক্ষ ২৫ হাজার ৩৯। জাতীয় স্তরে সুস্থতার হার ৯৩.৬৮ শতাংশ। অন্যদিকে, গত ২৪ ঘন্টায় সুস্থ হয়েছেন ৫০,৩৫৬ জন। একইভাবে আলোচ্য সময়ে করোনায় মারা গেছেন ৪৬৯ জন। এর মধ্যে ছয়টি রাজ্যে মৃত্যুর হার ৮৩.১৬ শতাংশ। মহারাষ্ট্রে একদিনেই মারা গেছেন সর্বাধিক ২৪৯ জন। পাঞ্জাবে মৃত্যু হয়েছে ৫৮ জনের।
দেশে ১২টি রাজ্য ও কেন্দ্রশাসিত অঞ্চলে গত ২৪ ঘন্টায় করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – ওড়িশা, লাদাখ, নাগাল্যান্ড, মণিপুর, ত্রিপুরা, সিকিম, লাক্ষাদ্বীপ, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/DM/…
(Visitor Counter : 158
প্রধানমন্ত্রীরদপ্তর
২০২০-র কেন্দ্রীয় বাজেটের জন্য প্রধানমন্ত্রী মতামত ও পরামর্শ আহ্বান করলেন
নয়াদিল্লি, ০৯ জানুয়ারি, ২০২০
২০২০’র কেন্দ্রীয় বাজেটের জন্য প্রধানমন্ত্রী শ্রী নরেন্দ্র মোদী MyGov - এ সাধারণ মানুষের মতামত ও পরামর্শ জানানোর আহ্বান জানিয়েছেন।
এক ট্যুইট বার্তায় প্রধানমন্ত্রী বলেছেন, “১৩০ কোটি ভারতবাসীর আশা-আকাঙ্খা এবং উন্নয়নশীল ভারতের দিশায় প্রতিফলিত হবে এই কেন্দ্রীয় বাজেট। আমি MyGov - এ সাধারণ মানুষের মতামত ও পরামর্শ জানানোর আহ্বান জানাচ্ছি”।
CG/SS/SB
(Visitor Counter : 76
প্রধানমন্ত্রীরদপ্তর
আত্মনির্ভর ভারতের অর্থ গুণগত মান এবং পরিমাণ উভয়ই : প্রধানমন্ত্রী
পরিমাপ বিজ্ঞান একটি দর্পণের মত যা বিশ্বে আমাদের অবস্থান দেখায় : প্রধানমন্ত্রী
নতুন দিল্লি, ০৪ জানুয়ারি, ২০২১
প্রধানমন্ত্রী শ্রী নরেন্দ্র মোদির বলেছেন, আত্মনির্ভর ভারতের অর্থ গুণগত মান এবং পরিমাণ দুয়েরই বিকাশ। তিনি আজ ন্যাশনাল মেট্রলজি কনক্লেভ-২০২১ এর উদ্বোধন করে জাতীয় অ্যাটমিক টাইম স্কেল ও ভারতীয় নির্দেশক দ্রব্য প্রণালীকে জাতির উদ্দেশ্যে উৎসর্গ করেন। এর পাশাপাশি তিনি জাতীয় এনভারমেন্টাল স্ট্যান্ডা্রড ল্যাবরেটরির ভিডিও কনফারেন্সের মাধ্যমে ভিত্তিপ্রস্তর স্থাপন করেন।
প্রধানমন্ত্রী তাঁর ভাষণে বলেন, বিশ্ববাজারে ভারতীয় দ্রব্যের প্রসারের পাশাপাশি আমাদের লক্ষ্য হওয়া উচিত মানুষের হৃদয় জয় করার। যাতে গুণগতমান ও উৎকর্ষতার জন্য ভারতীয় পণ্যের চাহিদা এবং গ্রহণযোগ্যতা বৃদ্ধি পায়।
প্রধানমন্ত্রী বলেন, কয়েক দশক ধরে ভারত বিদেশের পণ্যের ওপর উপর নির্ভরশীল ছিল। কিন্তু বর্তমানে ভারতের উন্নয়ন, অগ্রগতি, দক্ষতা ও ভাবমূর্তির কারণে দেশীয় পণ্যের গুণগত মান বৃদ্ধি পেয়েছে। তিনি বলেন, পরিমাপ বিজ্ঞান এমনই এক বিজ্ঞান যা যে কোনো বৈজ্ঞানিক সাফল্যের ক্ষেত্রে প্রয়োজনীয় অঙ্গ। শক্তিশালী পরিমাপ ছাড়া কোনো গবেষণা এগিয়ে যেতে পারে না। এমনকি আমাদের সাফল্য গুলিও পরিমাপের সাপেক্ষেই হবে। প্রধানমন্ত্রী বলেন, বিশ্বের দরবারে ভারতের বিশ্বাসযোগ্যতা তার পরিমাপ বিজ্ঞানের নির্ভরযোগ্যতার ওপর নির্ভর করবে। এটি একটি দর্পণের মতো যা বিশ্বে আমাদের অবস্থান দেখায়।
প্রধানমন্ত্রী বলেন, স্বনির্ভর ভারত গঠন করতে গেলে গুণগত মান এবং পরিমাণ উভয় ক্ষেত্রেই গ্রাহকের মন জয় করতে হবে। যাতে ভারতীয় পণ্য বিশ্বের দরবারে গ্রহণযোগ্যতা অর্জন করে। আমাদের ব্র্যান্ড ইন্ডিয়াকে গুণগতমান এবং বিশ্বাসযোগ্যতার দিক থেকে আরও শক্তিশালী করতে হবে বলে প্রধানমন্ত্রী আহ্বান জানান।
প্রধানমন্ত্রী বলেন, ভারতীয় নির্দেশক দ্রব্যকে জাতির উদ্দেশ্যে তিনি উৎসর্গ করেছেন। এর ফলে ধাতু, কীটনাশক, ওষুধ, বয়ন শিল্প সহ বিভিন্ন ক্ষেত্রে সহায়ক হবে। তিনি বলেন, শিল্প ক্ষেত্র বর্তমানে গ্রাহক নির্ভর পরিস্থিতির দিকে এগিয়ে চলেছে। নতুন মানদণ্ডের সাথে সমতা রেখে দেশের জেলাগুলি থেকে উৎপাদিত পণ্য বিশ্বে কিভাবে পরিচিত করা যায় তা নিয়ে প্রচার চালানো হচ্ছে। যা দেশের ক্ষুদ্র, ছোটো ও মাঝারি শিল্পক্ষেত্রের উন্নয়ন ঘটবে।
প্রধানমন্ত্রী বলেন, আন্তর্জাতিক মানের সঙ্গে মেনে চলা ভারতে আগত বড় বিদেশি শিল্পোৎপাদন সংস্থাগুলিও স্থানীয় সরবরাহের মাধ্যমে যুক্ত হতে সহায়তা করবে। এতে রপ্তানি ও আমদানি উভয় ক্ষেত্রই নিশ্চিত হবে। এর পাশাপাশি ভারতের সাধারণ গ্রাহককে গুনমানসম্পন্ন পণ্য সরবরাহ করতে সহায়তা করবে। এতে করে রপ্তানিকারকদের সমস্যাও কম হবে।
সড়কপরিবহণওমহাসড়কমন্ত্রক
কেন্দ্রীয় সড়ক পরিবহন ও মহাসড়ক মন্ত্রক সারা দেশে অত্যাবশ্যক পণ্যসামগ্রী পরিবহনের সঙ্গে যুক্ত ট্রাক / লরি চালকরা কি করবেন বা কি করবেন না তার জন্য একটি অ্যানিমেশন ভিডিও চিত্র তৈরি করেছে
নতুন দিল্লি, ২৫ এপ্রিল, ২০২০
কেন্দ্রীয় সড়ক পরিবহন ও মহাসড়ক মন্ত্রক একটি অ্যানিমেশন ভিডিও প্রকাশ করেছে,যাতে সারা দেশে অত্যাবশ্যক পণ্যসামগ্রী পরিবহনের সঙ্গে যুক্ত ট্রাক / লরি চালকদের কি করা উচিত বা কি করা উচিত নয় তার বিস্তারিত চিত্র রয়েছে ।কোভিড -১৯ কে পরাভূত করে লকডাউনের মধ্যে প্রয়োজনীয় জিনিসপত্র ও ওষুধগুলি এক জায়গা থেকে অন্য জায়গায় নিয়ে যাওয়ার মাধ্যমে আমাদের জীবনকে আরও সহজ করে তোলার কাজে যুক্ত ট্রাক / লরি চালকদের জীবন জীবিকার সুরক্ষায় এই অ্যানিমেশন ভিডিওটি তৈরি করা হয়েছে।
অ্যানিমেশনটিতে গ্রাফিক্সের মাধ্যমে আকর্ষণীয় ভাবে কি করণীয় ও কি করণীয় নয় তা তুলে ধরা হয়েছে:
: নোভেল করোনাভাইরাস  রোগ থেকে সুরক্ষিত থাকুন।
: লকডাউনের সময় প্রয়োজনীয় জিনিসপত্র এবং ওষুধের সরবরাহের শৃঙ্খলা বজায় রাখার কাজে যুক্ত এমন ট্রাক / লরি চালকদের সম্মান এবং সহযোগিতা করুন।
: নিজেকে এবং অন্যকে রক্ষা করুন এবং নিয়ম অনুসরণ করুন
কি করবেন:
নিজেকে পরিষ্কার রাখুন।
আপনি যখনই সুযোগ পাবেন যেকোন সাবান ও জল দিয়ে কমপক্ষে ২০ সেকেন্ড ধরে আপনার হাত ধুয়ে ফেলুন।
গাড়ি চালানোর সময় / বাহনের বাইরে বেরোনোর সময় অবশ্যই একটি মাস্ক পড়ুন।
মাস্ক ব্যবহারের পরে এটি সাবান এবং জল দিয়ে ধুয়ে শুকিয়ে নিন।
সর্বদা আপনার গাড়িতে স্যানিটাইজার রাখুন।
গাড়ি চালানো / প্রস্থান করার সময় ৭০% অ্যালকোহল-ভিত্তিক হ্যান্ড স্যানিটাইজার ব্যবহার করুন।
নির্ধারিত নিয়ম অনুযায়ী গাড়িতে সহকারী ও চালক ছাড়া অন্য কারও সাথে ভ্রমণ করবেন না।
একে অপরের থেকে যথাযথ দূরত্ব বজায় রাখুন।
চেক পোস্ট / লোডিং-আনলোডিং পয়েন্ট / রেস্তোঁরা মতো জায়গাগুলিতে লোকজনের সাথে ঘনিষ্ঠ যোগাযোগ এড়িয়ে চলুন।
আপনার যানবাহনটি প্রতিদিন স্যানিটাইজ করুন।
কি করবেন না:
ছেঁড়া / পুরানো এবং অন্যান্য মাস্ক একেবারেই ব্যবহার করবেন না
একাধিক সহকারীকে আপনার গাড়িতে বসতে দেবেন না
জমায়েত করবেন না
আপনার স্বাস্থ্যবিধি উপেক্ষা করবেন না
আসুন আমরা প্রত্যেকে একে অপরের যত্ন নিয় এবং কোভিড -১৯ সংক্রমণ রুখে দিই।
ভিডিওটি দেখতে https://static.pib.gov.in/WriteReadData/userfiles/image/Transportpib2RFX.mp4 এখানে ক্লিক করুন
(CG/SS
পেট্রোলিয়ামওপ্রাকৃতিকগ্যাসমন্ত্রক
আগামী ১৬ই জানুয়ারি জ্বালানি সংরক্ষণের সচেতনতা প্রচার কর্মসূচি ‘সক্ষম’-এর সূচনা করবেন শ্রী ধর্মেন্দ্র প্রধান
নয়াদিল্লি, ১৫ জানুয়ারি, ২০২০
কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান আগামীকাল পেট্রোলিয়াম সংরক্ষণের জন্য নাগরিক-কেন্দ্রিক জ্বালানি সংরক্ষণ সচেতনতা প্রচার কর্মসূচি ‘সক্ষম’-এর সূচনা করবেন। পেট্রোলিয়াম ও প্রাকৃতিক গ্যাস মন্ত্রকের অন্তর্গত সংস্থা পেট্রোলিয়াম কনজারভেশন রিসার্চ অ্যাসোসিয়েশন  একমাসব্যাপী এই কর্মসূচি চালাবে।
পিসিআরএ এবং তেল ও গ্যাস কোম্পানিগুলি ‘সক্ষম’ কর্মসূচির আওতায় ‘সাইকেল দিবস’, ‘সাইক্লোথন’, বাণিজ্যিক যানবাহনের ড্রাইভারদের জন্য কর্মশালা, গৃহবধূ এবং রাঁধুনিদের জন্য জ্বালানি সাশ্রয় বিষয়ক কর্মশালা, বেতার, টেলিভিশন, ডিজিটাল সিনেমা সহ বিভিন্ন মাধ্যমে দেশ জুড়ে প্রচারের পরিকল্পনা করেছে। এর মাধ্যমে জ্বালানি সাশ্রয়, পরিবেশ-বান্ধব জ্বালানি এবং সুস্বাস্থ্যের বিভিন্ন বার্তা ছড়িয়ে দেওয়া হবে। পিসিআরএ ফেসবুক, ট্যুইটার, MyGov ওয়েবসাইটের মাধ্যমেও এই প্রচার কর্মসূচি চালানো হবে।
‘জ্বালানি সংরক্ষণ’-এর বিষয়ে তরুণ প্রজন্মকে বিশেষ করে, স্কুলের ছাত্রছাত্রীদের উৎসাহিত করতে এই সংস্থা এনসিইআরটি-র সঙ্গে কমিক বই প্রকাশ করেছে। সংস্থার ওয়েবসাইট এবং ইউটিউবে জনসচেতনতা বাড়াতে ‘দূষণের সমাধান’ শীর্ষক একটি অ্যানিমেটেড ডকুমেন্টারি ফিল্ম রাখা হয়েছে।
প্রতি বছর জুলাই মাসে বার্ষিক সক্ষম জাতীয় প্রতিযোগিতায় স্কুলের পড়ুয়ারা অংশগ্রহণ করেন। ২০১৯-এ ১ কোটি ৪৮ লক্ষ ছাত্রছাত্রী এই প্রতিযোগিতায় অংশ নিয়েছিল। জ্বালানি সংরক্ষণের লক্ষ্যে বিরাট প্রচারের অঙ্গ হিসেবে ‘সক্ষম’ কর্মসূচিটি পালন করা হয়।
CG/CB/DM
(Visitor Counter : 114
যুবওক্রীড়াবিষয়কমন্ত্রক
প্রধানমন্ত্রী আগামীকাল জাতীয় যুব সংসদ পুরস্কার প্রদান করবেন
নয়াদিল্লি, ২৬ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল  নতুন দিল্লির বিজ্ঞান ভবনে এক অনুষ্ঠানে জাতীয় যুব সংসদ পুরস্কার প্রদান করবেন। উল্লেখ করা যেতে পারে, কেন্দ্রীয় যুব বিষয়ক ও ক্রীড়া মন্ত্রী কর্ণেল রাজ্যবর্ধন রাঠোর, গত ১২ই জানুয়ারি জাতীয় যুব সংসদ উৎসবের সূচনা করেছিলেন। উদ্দেশ্য ছিল, জাতীয় যুব দিবস উদযাপনের অঙ্গ হিসেবে ১৮-২৫ বছর বয়সী যুবাদের সাধারণ মানুষের দৃষ্টিভঙ্গি নিয়ে জনজীবনের সঙ্গে জড়িত বিভিন্ন বিষয় সম্পর্কে অবহিত হওয়া এবং তা উপলব্ধি করা।
প্রধানমন্ত্রী শ্রী মোদী ২০১৭-র ৩১শে ডিসেম্বর তাঁর বেতার অনুষ্ঠান ‘মন কি বাত’-এ দেশের প্রতিটি জেলায় যুবাদের নিয়ে যুব সংসদ আয়োজন করার পরিকল্পনা দিয়েছিলেন। ২০২২ সালের আগেই এক নতুন ভারতের জন্য বিভিন্ন পরিকল্পনা বাস্তবায়নে যুবসম্প্রদায়কে সচেতন করে তোলাই যুব সংসদ আয়োজনের মূল উদ্দেশ্য।
ন্যাশনাল সার্ভিস স্কিম এবং নেহরু যুবকেন্দ্র সংগঠন যৌথভাবে ২০১৯-এর জাতীয় যুব সংসদ উৎসবের আয়োজন করে। এই উৎসবের মূল বিষয় ছিল নতুন ভারতের বার্তাবহক হয়ে উঠুন এবং সমাধানসূত্র খুঁজে বের করুন ও বিভিন্ন পরিকল্পনায় অবদান রাখুন। এই উৎসবে যোগদানের জন্য ১৮-২৫ বছর বয়সী যুবাদের জেলা, রাজ্য ও জাতীয় স্তরের যুব সংসদ প্রতিযোগিতায় অংশগ্রহণের জন্য আবেদন জানানো হয়। সারা দেশে রাজ্যস্তরে ২৮টি যুব সংসদের আয়োজন করা হয়। এই কর্মসূচি থেকে জাতীয় যুব সংসদ অনুষ্ঠানের জন্য ৫৬ জনকে নির্বাচিত করা হয়।
কর্ণেল রাজ্যবর্ধন রাঠোর, গত ২৬শে ফেব্রুয়ারি নতুন দিল্লির ডঃ আম্বেদকর আন্তর্জাতিক কেন্দ্রে জাতীয় যুব সংসদ উৎসবের জাতীয় স্তরের চূড়ান্ত প্রতিযোগিতার উদ্বোধন করেন। এই প্রতিযোগিতায় সেরা তিনজন বক্তাকে যথাক্রমে ২ লক্ষ টাকা, ১.৫ লক্ষ টাকা এবং ১ লক্ষ টাকা করে পুরস্কার দেওয়া হবে। এছাড়াও, প্রধানমন্ত্রী এঁদের হাতে মেধা শংসাপত্রও তুলে দেবেন। এবারের যুব সংসদ প্রতিযোগিতায় দেশের বিভিন্ন প্রান্তের ৫০ হাজারেরও বেশি যুবক-যুবতী অংশ নেন।
CG/BD/DM
(Visitor Counter : 134
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী অমিত শাহ প্রধানমন্ত্রী নরেন্দ্র মোদীকে কৃতজ্ঞতা জানালেন ‘অটল টানেল’এর জন্য একে বর্ণনা করলেন ইঞ্জিনিয়ারিং আশ্চর্য হিসেবে
নয়াদিল্লী, ৩ অক্টোবর, ২০২০
কেন্দ্রীয় স্বরাষ্ট্রমন্ত্রী অমিত শাহ প্রধানমন্ত্রী নরেন্দ্র মোদীকে কৃতজ্ঞতা জানালেন ‘অটল টানেল’এর উদ্বোধনের জন্য এবং এটিকে বর্ণনা করলেন ইঞ্জিনিয়ারিং আশ্চর্য হিসেবে। একগুচ্ছ ট্যুইটে শ্রী অমিত শাহ বলেন, ‘সারা দেশের জন্য এটি ঐতিহাসিক দিন। ভারতরত্ন অটল বিহারী বাজপেয়ীজীর স্বপ্ন সত্যি হল। অভূতপূর্ব এই প্রকল্পের কাজে নিরলস পরিশ্রমের জন্য বিআরও-কে অভিনন্দন।’
শ্রী অমিত শাহ বলেন, ‘বিশ্বের দীর্ঘতম মহাসড়ক এই অটল টানেল লে এবং মানালির মধ্যে যাতায়াতের সময় ৪-৫ ঘন্টা কমাবে। সর্ব আবহাওয়ার জন্য উপযুক্ত এটি লাহুল-স্পিতি উপত্যকাকে সারা বছর ধরে দেশের বাকি অংশের সঙ্গে যুক্ত করবে যা আগে মাসের পর মাস বিচ্ছিন্ন হয়ে থাকতো।’
কেন্দ্রীয় স্বরাষ্ট্রমন্ত্রী বলেন, ‘অটল টানেল সমগ্র অঞ্চলের জন্য একটি বড় আশীর্বাদ হয়ে দেখা দেবে। মানুষ এখন থেকে সহজে স্বাস্থ্য পরিষেবার সুবিধা, বাণিজ্যের সুযোগ এবং অত্যাবশ্যকীয় পণ্য পাবেন। এটা আমাদের সামরিক প্রস্তুতিকেও শক্তিশালী করবে এবং পর্যটন ক্ষেত্রে বৃদ্ধি ঘটিয়ে কর্মসংস্থান তৈরি করবে।’
৯.০২ কিলোমিটার দীর্ঘ টানেলটি সমুদ্রপৃষ্ঠ থেকে ৩ হাজার মিটার  উচ্চতায় হিমালয়ের পীরপাঞ্জাল রেঞ্জে অত্যাধুনিক প্রযুক্তিতে নির্মিত। অটল টানেলটি এমনভাবে তৈরি করা হয়েছে যাতে প্রতিদিন সর্বোচ্চ ঘন্টায় ৮০ কিলোমিটার গতিতে ৩ হাজার গাড়ি এবং দেড় হাজার ট্রাক যেতে পারে। টানেলে বায়ু-চলাচল, অগ্নি নির্বাপণ, আলো, নজরদারির আধুনিক ব্যবস্থা আছে। টানেলটি যথেষ্ট সুরক্ষিত।
অটল বিহারী বাজপেয়ী যখন প্রধানমন্ত্রী ছিলেন সেই সময় ৩রা জুন ২০০০ সালে রোটাং পাশের নিচে এই টানেলটি গড়ার ঐতিহাসিক সিদ্ধান্ত নেওয়া হয়। দক্ষিণ দিকে যাওয়ার রাস্তার ভিত্তিপ্রস্তর স্থাপন হয় ২০০২এর ২৬শে মে।
২০১৯এর ২৪শে ডিসেম্বর প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা প্রাক্তন প্রধানমন্ত্রী শ্রী অটল বিহারী বাজপেয়ীর অবদানকে সম্মান জানাতে রোটাং টানেলের নাম অটল টানেল রাখার সিদ্ধান্ত নেয়।
CG/AP/NS
(Visitor Counter : 129
প্রধানমন্ত্রীরদপ্তর
ভারতীয় ভাষাগুলির প্রতি উপ-রাষ্ট্রপতি শ্রী ভেঙ্কাইয়া নাইডুর শ্রদ্ধা ও অনুরাগের বিশেষ প্রশংসা করলেন প্রধানমন্ত্রী
নয়াদিল্লি, ৮ আগস্ট ২০২২
জিএমসি বালাযোগী প্রেক্ষাগৃহে আয়োজিত উপ-রাষ্ট্রপতি শ্রী এম ভেঙ্কাইয়া নাইডুর বিদায় সংবর্ধনা অনুষ্ঠানে যোগ দেন প্রধানমন্ত্রী শ্রী নরেন্দ্র মোদী। সেখানে প্রদত্ত এক ভাষণে সংসদের ক্ষমতা এবং সাংসদ ও সংসদীয় কমিটিগুলির কাজের দক্ষতা বৃদ্ধির জন্য শ্রী ভেঙ্কাইয়া নাইডুর অনলস কর্মপ্রচেষ্টার বিশেষ প্রশংসা করেন প্রধানমন্ত্রী। তিনি বলেন, শ্রী ভেঙ্কাইয়া নাইডুর সঙ্গে তাঁর যোগাযোগ দীর্ঘদিনের। অটলবিহারী বাজপেয়ীর নেতৃত্বাধীন সরকারের পল্লী উন্নয়ন দপ্তরটি ছিল তাঁর বিশেষ পছন্দের এবং বিশেষ সম্মান ও দক্ষতার সঙ্গেই তিনি সামলেছিলেন এই দপ্তরটিকে। পল্লী উন্নয়ন এবং নগরোন্নয়ন – দুটি দপ্তরেরই দেখাশোনা করতেন তিনি। উপ-রাষ্ট্রপতি এবং রাজ্যসভার চেয়ারম্যান হিসেবে বিশেষ দক্ষতার সঙ্গেই তিনি কাজকর্ম পরিচালনা করতেন। তাঁর সময়জ্ঞান ছিল প্রখর এবং নিয়মানুবর্তিতাকে তিনি বরাবরই অনুসরণ করে এসেছেন। করোনা অতিমারীকালে তাঁর ভূমিকা ছিল উল্লেখ করার মতো। তিনি সূচনা করেছিলেন এক ‘টেলি-যাত্রা’র, যেখানে তিনি জনজীবনের সঙ্গে যুক্ত তাঁর পরিচিতদের নানাভাবে পরামর্শ ও সান্ত্বনা যুগিয়ে এসেছেন ঐ কঠিন সময়টি অতিক্রম করার জন্য। এক বিশেষ ঘটনার স্মৃতিচারণ প্রসঙ্গে শ্রী মোদী বলেন যে একবার বিহার সফরকালে শ্রী নাইডুর হেলিকপ্টার জরুরি অবতরণে মাটিতে নেমে আসে। সেই সময় একজন কৃষক তাঁকে সাহায্য করেছিলেন। তারপর থেকে আজ পর্যন্ত ঐ কৃষক ও তাঁর পরিবারের সঙ্গে শ্রী নাইডু বরাবরই যোগাযোগ রক্ষা করে এসেছেন। আগামীদিনেও তিনি জনজীবনের সঙ্গে যুক্ত সকলকে নানাভাবে উৎসাহ ও পরামর্শ দিয়ে যাবেন বলেই প্রধানমন্ত্রী আশাব্যক্ত করেন।
ভারতীয় ভাষাগুলির প্রতি শ্রী নাইডুর শ্রদ্ধা ও অনুরাগের কথা উল্লেখ করে প্রধানমন্ত্রী বলেন, সঠিক শব্দের ব্যবহার সম্পর্কে তাঁর আগ্রহ ছিল বরাবরই। রাজ্যসভার সঙ্গে যুক্ত সকলকেই তিনি নতুন নতুন ভালো শব্দ চয়ন করে সংসদের বিতর্কে ব্যবহারে উৎসাহ দিয়ে এসেছেন, কারণ তিনি বিশ্বাস করতেন যে দেশের বিভিন্ন মাতৃভাষা এইভাবেই আরও সমৃদ্ধ হয়ে উঠতে পারে। ভালো ও সঠিক শব্দ ব্যবহারকে যদি আমরা প্রতি বছর একটি বিশেষ ঘটনা হিসেবে চিহ্নিত করতে পারি, তাহলে ভাষার প্রতি শ্রী নাইডুর ভালোবাসা ও অনুরাগকে আমরা যথাযথভাবে অনুসরণ করতে পারব বলে মনে করেন প্রধানমন্ত্রী।
PG/SKD/DM/
(
প্রধানমন্ত্রীরদপ্তর
প্রধানমন্ত্রী নরেন্দ্র মোদীর সঙ্গে প্রেসিডেন্ট বাইডেনের সাক্ষাৎ
দ্বিপাক্ষিক সম্পর্কের বিষয়ে প্রেসিডেন্ট বাইডেনের দৃষ্টিভঙ্গী ও অঙ্গীকারের প্রশংসা করলেন প্রধানমন্ত্রী
প্রধানমন্ত্রীর ঐতিহাসিক মার্কিন যুক্তরাষ্ট্র সফরের ফলাফল বাস্তবায়নে অগ্রগতির প্রশংসা করলেন দুই নেতা
আইসিইটি, প্রতিরক্ষা, মহাকাশ ও অন্যান্য ক্ষেত্রে ক্রমঅগ্রগতিরও প্রশংসা করেছেন তাঁরা
চাঁদের দক্ষিণ মেরুতে চন্দ্রযান-৩এর ঐতিহাসিক সফল অবতরণের জন্য প্রেসিডেন্ট বাইডেন ভারতকে অভিনন্দন জানিয়েছেন
আঞ্চলিক ও আন্তর্জাতিক বিভিন্ন বিষয়ে মত বিনিময় করেছেন দুই নেতা
ভারতের জি২০ সভাপতিত্বের প্রতি মার্কিন যুক্তরাষ্ট্রের ধারাবাহিক সমর্থনের জন্য প্রধানমন্ত্রী প্রেসিডেন্ট বাইডেনকে ধন্যবাদ জানিয়েছেন
নয়াদিল্লি, ৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আজ নতুন দিল্লিতে মার্কিন যুক্তরাষ্ট্রের রাষ্ট্রপতি জোসেফ আর বাইডেনের সঙ্গে দেখা করেছেন। মার্কিন রাষ্ট্রপতি হিসেবে বাইডেনের এটিই প্রথম ভারত সফর। সেপ্টেম্বরের ৯ ও ১০ তারিখে জি২০ শিখর সম্মেলনে যোগ দিতে বাইডেন ভারতে এসেছেন।
ভারত-মার্কিন সার্বিক কৌশলগত অংশীদারিত্বকে আরও মজবুত করে তোলার ক্ষেত্রে প্রেসিডেন্ট বাইডেনের দৃষ্টিভঙ্গী ও অঙ্গীকারের প্রশংসা করেছেন প্রধানমন্ত্রী। অভিন্ন গণতান্ত্রিক মূল্যবোধ, কৌশলগত সাযুজ্য এবং শক্তিশালী নাগরিক সংযোগের ওপর ভিত্তি করে এই অংশীদারিত্ব গড়ে উঠেছে।
চলতি বছরের জুন মাসে প্রধানমন্ত্রীর ঐতিহাসিক মার্কিন যুক্তরাষ্ট্র সফরের সময় বিভিন্ন ক্ষেত্রে বিস্তারিত ও ভবিষ্যৎমুখী যেসব উদ্যোগের কথা বলা হয়েছিল, তার বাস্তবায়নের গতিতে দুই নেতা সন্তোষ প্রকাশ করেছেন। এর মধ্যে ভারত-মার্কিন গুরুত্বপূর্ণ ও উদীয়মান প্রযুক্তি প্রয়াসও  রয়েছে।
প্রতিরক্ষা, বাণিজ্য, বিনিয়োগ, শিক্ষা, স্বাস্থ্য, গবেষণা, উদ্ভাবন, সংস্কৃতি, নাগরিক সংযোগ সহ বিভিন্ন ক্ষেত্রে দ্বিপাক্ষিক সহযোগিতার সুস্থিত গতিতে দুই নেতা সন্তোষ প্রকাশ করেছেন।
চাঁদের দক্ষিণ মেরুর কাছে চন্দ্রযান-৩এর ঐতিহাসিক সফল অবতরণের জন্য প্রেসিডেন্ট বাইডেন প্রধানমন্ত্রী এবং ভারতের নাগরিকদের অভিনন্দন জানিয়েছেন। ভারত-মার্কিন মহাকাশ সংক্রান্ত সহযোগিতা গভীরতর করার ওপর জোর দিয়েছেন তিনি।
দুই নেতা বিভিন্ন আঞ্চলিক ও আন্তর্জতিক বিষয়েও মতবিনিময় করেছেন। ভারত-মার্কিন অংশীদারিত্ব শুধু দু-দেশের নাগরিকদের জন্যই নয়, সারা বিশ্বের কল্যাণের জন্য আবশ্যক বলে মত প্রকাশ করেছেন তাঁরা।
ভারতের জি২০ সভাপতিত্বের প্রতি মার্কিন যুক্তরাষ্ট্রের ধারাবাহিক সমর্থনের জন্য প্রেসিডেন্ট বাইডেনকে ধন্যবাদ জানিয়েছেন প্রধানমন্ত্রী।
(AC/SD/NS